
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 119
                                                                 din 30 mai 2022
   privind încetarea unor contracte de închiriere și ulterior aprobarea închirierii directe 
                               a terenului înscris în C.F. nr. 57257 Sighișoara

     
 

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 14.897/03.05.2022 şi la Consiliul Local Sighișoara cu nr. 17.238/23.05.2022, de referatul de aprobare, înregistrat cu nr. 14.900/03.05.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere cererea înregistrată la Municipiul Sighişoara cu nr. 14.492/29.04.2022, formulată de domnul Goța Ioan Alexandru, cu referire, în esență la prelungirea contractului de închiriere nr. 183/2017, având ca obiect terenul situat în Municipiul Sighișoara, str. Gheorghe Lazăr, nr. 10, în suprafață de 144 mp. din suprafața totală de 575 mp., înscris în C.F. nr. 57257 Sighișoara, nr. C.F. vechi 2938, nr. top. 3201/1, 3202/2, al cărui termen va expira la data de 31.05.2022, cerere prin care domnul Goța Ioan Alexandru aduce totodată la cunoștință despre încheierea procedurii de dezbatere succesorală după defuncții săi părinți, devenind astfel proprietarul întregii clădiri, formată din 3 apartamente, împreună cu soția acestuia, doamna Goța Marcela, în cote - părți, solicitând ,,contopireaˮ contractelor de închiriere pentru terenurile aferente; 

Ținând cont de cele de mai sus, precum și de înscrierile privitoare la dreptul de proprietate și alte drepturi reale din C.F. nr. 57257-C1-U1 Sighișoara, 57257-C1-U2 Sighișoara și 57257-C1-U3 Sighișoara, și dat fiind faptul că se impun următoarele operațiuni:

▪ încetarea, prin ajungere la termen, a contractului de închiriere nr. 183/2017, având ca obiect terenul aferent apartamentului nr. III, situat în Municipiul Sighișoara, str. Gheorghe Lazăr, nr. 10, în suprafață de 144 mp. din suprafața totală de 575 mp., înscris în C.F. nr. 57257 Sighișoara, nr. C.F. vechi 2938, nr. top. 3201/1, 3202/2;

▪ încetarea contractului de închiriere nr. 223/2006, așa cum a fost modificat și completat prin actele adiționale nr. 1/2008, 2/2010, 2/2016 și 3/2020, având ca obiect terenul în suprafață de 84 mp., cu destinația de curte, aferent apartamentului nr. II, situat în Municipiul Sighișoara, str. Gheorghe Lazăr, nr. 10;

▪ închirierea directă, către domnul Goța Ioan Alexandru și soția acestuia, doamna Goța Marcela, a terenului în suprafață totală de 575 mp. înscris în C.F. nr. 57257 Sighișoara, nr. C.F. vechi 2938, nr. top. 3201/1, 3202/2, pe care este edificată construcția C1, înscrisă în C.F. nr. 57257-C1 compusă din: ap. I – proprietar Goța Ioan Alexandru; ap. II – proprietari Goța Ioan Alexandru și soția acestuia, Goța Marcela, în cotă actuală de 1/1 și ap. III - proprietari Goța Ioan Alexandru și soția acestuia, Goța Marcela, în cotă actuală de 1/1;

Având în vedere faptul că imobilul de natură teren, mai sus menționat, se află situat în intravilanul Municipiului Sighișoara – domeniul privat;

Având în vedere prevederile art. 5 alin. (1) din Anexa nr. 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022;
Având în vedere că, în urma închirierii acestui teren nu sunt afectate planurile de sistematizare şi că terenul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;
Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;
Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere prevederile Legii nr. 227/2015 privind Codul Fiscal, cu modificările și completările ulterioare;

Având în vedere prevederile Legii nr. 207/2015 privind Codul de procedură fiscală, cu modificările și completările ulterioare;

Având în vedere că, în urma închirierii acestui teren se aduc venituri suplimentare la bugetul local;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 14.899/03.05.2022, prin care se propune încetarea unor contracte de închiriere și ulterior aprobarea închirierii directe a terenului înscris în C.F. nr. 57257 Sighișoara;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b”, alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

           H O T Ă R Ă Ş T E:

Art. 1. Se ia act de încetarea, prin ajungerea la termen, a contractului de închiriere nr. 183/2017, încheiat între Municipiul Sighișoara, în calitate de proprietar/administrator și domnul Goța Ioan Alexandru și soția, Goța Marcela, în calitate de chiriași, având ca obiect cota - parte de teren, cu categoria de folosință curți – construcții, în suprafață de 144 mp., din suprafața totală de 575 mp., înscris în C.F. 57257 Sighișoara, nr. C.F. vechi 2938, cu nr. top. 3201/1, 3202/2, teren aferent ap. nr. III, situat în Municipiul Sighișoara, str. Gheorghe Lazăr, nr. 10, înscris în C.F. individuală nr. 57257-C1-U3 Sighișoara, sub nr. cad. 3201/1/III.

Art. 2. Se aprobă încetarea contractului de închiriere nr. 223/2006, așa cum a fost modificat și completat prin actele adiționale nr. 1/2010, 2/2010, 2/2016 și 3/2020, încheiat între Municipiul Sighișoara, în calitate de proprietar/administrator și domnul Goța Ioan Alexandru, în calitate de chiriaș, având ca obiect terenul în suprafață de 84 mp., cu destinația de curte, aferent ap. nr. II, situat în Municipiul Sighișoara, str. Gheorghe Lazăr, nr. 10, înscris în C.F. individuală nr. 57257-C1-U2 Sighișoara, sub nr. top. 3201/1/II.

Art. 3. (1) Se aprobă închirierea directă a terenului cu categoria de folosință curți – construcții,  în suprafață de 575 mp., situat în Municipiul Sighișoara, str. Gheorghe Lazăr, nr. 10, înscris în C.F. nr. 57257 Sighișoara, nr. C.F. vechi 2938, nr. top. 3201/1, 3202/2, pe care este edificată construcția C1, compusă din ap. nr. I, înscris în C.F. individuală nr. 57257-C1-U1 Sighișoara; ap. nr. II, înscris în C.F. individuală nr. 57257-C1-U2 Sighișoara și ap. nr. III, înscris în C.F. individuală nr. 57257-C1-U3 Sighișoara, către domnul Goța Ioan Alexandru și soția acestuia, doamna Goța Marcela.
(2) Chiria va fi de 575 lei/an, respectiv de 1 leu/mp./an, stabilită în conformitate cu prevederile art. 5 alin. (1) din Anexa nr. 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022 şi va fi indexată anual cu indicele de inflaţie.
(3) Durata închirierii va fi de 5 (cinci) ani, începând cu data de 01.06.2022, cu posibilități de prelungire.    

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.
Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

           Tűrk Michaela                    
                                              Contrasemnează pentru legalitate
                                      SECRETARUL GENERAL al municipiului,


                                        Bizo Anca
 (Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  1 ex. Direcţia Arhitect Șef;

  3 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic;
  1 ex. domnul Goța Ioan Alexandru și soția, doamna Goța Marcela.
14 ex.  

B.A. 
